《喜邵孟清见过》
宋代·晁公溯

尔居泰定山，岂减独乐园。但恨山中翁，奄忽归九原。

我来不及识，风流被后昆。见尔眉骨似，惊嗟翁尚存。

借问昔手植，今应茂墙藩。高松垂雨鬣，大竹引霜根。

种木在闾里，种德在子孙。家有三绝编，德乃一代尊。

闭门勤读此，勿使绝微言。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。